Өтпелі кезеңдегілердің тұлғалық даму ерекшеліктері

«Өтпелі кезең» - бұл 11жастағы қыз бен 13 жастағы ұл баланың биологиялық бой жету кезеңі деуге болады. Ол белгілі бір жас арасында өтеді дегенмен, әр адамада әр түрлі байқалуы мүмкін. Сол сияқты қыздар мен ер балалар арасында осы кезеңде көптеген өзгірістер бар.

Өтпелі кезең" немесе жасөспірімдердегі дағдарыс.

Ұл-қыз 11-15 жас аралығына келгенде олардың мінез-құлқы, психологиясы өзгере бастайды. «Өтпелі кезең» немесе жасөспірімдік дағдарыс (переходной возраст) кезінде қыздар оңашаланып, ұяң тартса, ұл балалар бұзықтыққа бейім, ашуланшақ болып кетеді. Бұл мақалада жасөспірімдердегі осы кезеңнің себебі мен онымен қалай күресу жөніне тоқталмақпыз.

Бала дүниеге келгеннен үлкендердің қамқорлығында болатыны белгілі. Ол тіпті жүрсе де, тамақ ішсе де ересектерге тәуелді болады. Кейіннен өз бетінше жүріп, мектепке барғанмен де нақты шешім қабылдайтын тұстарда бәрібір моральдық-психологиялық тұрғыда өзінен үлкендерге бағынышты болып қала береді. Ал әлгіндей биологиялық жетілу кезінде оның ағзасындағы өзгерістер өз алдына, бала өзіндік құпия сақтап, өз бетінше шешім шығаруға талпынады. Ол өмірге нағыз ересектерше қарай бастайды. Осы кезде ата-ана мен бала арасындағы көзге көрінбей созылып келе жатқан «резеңке» үзіледі. Мұның бәрі жасөспірім психологиясына әсер етеді де, дағдарыс басталады. [1]

Өтпелі кезеңде жасөспірімдердің бойларынан балалық мінезбен қатар ересек адамға тән мінез – құлықты да байқауға болады. Олар өздерін ересек адамдардай ұстап, соларға еліктейді, өмірлік құбылыстарға тереңірек үңілуге әрі оларға сын көзбен қарауға тырысады. Жасөспірімдердің тек өздерін ғана жақсы көруі адамдарға деген мейірбандылықпен алмасады. Бозбалалар мен қыздардың көзқарастары кеңейеді, оларды енді қоғамдық саяси, философиялық мәселелер қызықтырады, адамдармен қарым -қатынаста болуға деген ықылыс күшейеді, достық сезімдері артады. Бозбалалар бұл кезеңде ерекше белсенділік көрсетеді, әр нәрсеге әуес болады. Олар өз бойларында « тау қопарып тастайтындай күш барын » сезеді, өздерін ержүрек, ақын, жазушы етіп көрсетуге тырысады, өлең жазады, күнделіктер жүргізеді, альбом құрастырады, өзара қызыл кеңірдек болып, қайсыбір тақырыпта дауласуды ұнатады.

8,9,10- сынып оқушыларының өмірінде шын мағынасында түгелдей дерлік өзгеріс, үлкен құбылыс болады.Ұл мен қыздың дене бітімі мен психика қарқынды түрде өсіп-жетілгенімен, олардың организмдері бұл кезеңде физиологиялық тұрақсыздық жағдайында болады. Дененің күш қуаты артады, ой-өрістері мен әсер алғыштықтары дамиды.Жақсыны да,жаманды да оңай қабылдайды. Бұл кезеңде жасөспірімнің түйсіктері мен эмоциялары түгелдей айқын,барынша күшті көрініс береді. Әсемдікті сезінуі дамиды, музыкаға, поэзияға, сурет өнеріне қызығушылық пайда болады. Осы кезде ұл мен қыздың жеке адам ретіндегі ерекшелігі мен болашақ мінез-құлқы қалыптасады. [2]

Өтпелі жас кезеңдегілердің ағзасында орын алатын психофизиологиялық өзгерістер пайда болуымен байланысты кризистік даму кезеңі орын алады және осы ахуалмен байланысты бала мінезінің кейбір көрсеткіштері шамадан артық дамып кетуі, мазасыздануының, агрессиясының орын алуы байқалады. К.Леонгард, Л.В.Личко, Р.Д.Шмишек, Филипс, Басс және Дарки т.б.ғалымдар осы құбылыстардың ерекшеліктерін жан-жақты зерттеп, оның типологиясын, зерттеу әдістемелерін жасаған. Қазіргі кезде өтпелі кезеңдегілердің психоэмоционалдық үйлеспеушілігін болдырмау және осы жағдайдан шығару әдістемелерін тиімді пайдалану жолдары анықталған.

Бұл кезеңде сезім, эмоция қарқындап, бойдағы қуат тау суындай атқып жатады да, тежеуші күш әлсіз болады. Жасөспірімдердің белсенділіктеріне ақыл –саналары сәйкес келмей кешеуілдеп қалады. Олар тез ашуланып, шешімге тез келеді, оны сол жерде жүзеге асырады. Мектептегі кейбір тентектер мен тәртіпбұзушылықтарды ,бейғамдықтан, жауапсыздықтан, көңіл көтеруге тырысушылықтан, бойдағы артық күшті қайда жұмсауды білмегендіктен жасайды. Сабақ арасында , үзіліс кездерінде болатын оқушылардың ойран - сайран, мәнсіз де ретсіз жүгірістерін, көшедегі тіпті сабақ үстіндегі көңілге қонымсыз ұсақ – түйек тентектерді біз қазір мінез құлықтың жамандығына, тіпті бұзақылыққа теңеп жүрміз. Жасөспірімдердің мінез - құлықтарын белгілі бір арнаға түсірудің қажет екені даусыз, бірақ бұл кезеңлдегі ос ы жастағы балалар үшін мұның бәрі табиғи мінез- құлық, сол себептен дүниені бұзып жарып, бара жатпаса, балалардың меселін қайтарып, болар болмасқа беттерін қаға берген дұрыс емес. Ерке- шолжаңдық , ұсақ-түйек тентектік пен бейғам көңіл көтерушілік жасөспірімдердің қоршаған ортамен қарым –қатынас жасауының , өздерін-өздері тануының , өздерін-өздері өмірге нық орнықтыруының табиғи тәсілі болып табылады.Сондықтан біздің ұрысуымыз бен сөгуіміз,көбінесе жақсы нәтижелерге жеткізе бермейді. [3]

Бір нәрсені айтсаң ғана істейтін, ересектердің тілін алатын, бәріне төзгіш әрі көнбіс бала - көп жағдайда енжар, инициативасыз, қорқақ бала болып өседі. Кейін есейіп, ересек адам болғанда да ол талапсыз, ынтасыз, жалқау болады

Сонымен бірге жасөспірімдердің бойында турашыл, тік мінезділігі, сезімнің бұрқ етіп, тез оянғыштығы ,ойланбай үйлеріндегі үлкен адамдардың бетінен алу, қарсы сөйлеу,өзінің еркін білдіру сияқты жайлар көрініс береді.Өз бетінше әрекет етуге деген ұмтылыс сезімі оянады, сөйтіп жасөспірімдер бойларындағы қаулаған қуатты күш оларды ересектердің беделін түсіруге, үлкендерге сын көзбен қарауға итермелейді. Олар қырсық, тоңмойын, өжет көкейге қонбайтындай менмен әрі өкпешіл болып келеді. Бұл кезеңде олардың эмоциялық өмірлері өте-мөте тұрақсыз келеді. Көңіл- күйлері тез өзгереді. Келесі бір сәтте айқын өзімшілдік көрсетеді, қазір алаңсыз күліп, көңілденіп отырса , артынан тұнжырап, көңілсіз бола қалады, шатақ шығарып, айғайға басып жүріп, әп-сәтте моп –момақан күйге түседі және т.б. Жасөспірім ересек адам болып көрінуге тырысады. Мұны оның ересек адамдарға қатты еліктеуінен , оларға теңелуге тырысыуынан деп ойлаған жөн. Ұлдар « нағыз еркектердей » күшті , батыл, жігерлі болуға ұмтылады. Жасөспірім әкесіне ,мұғаліміне, кинофильмдердің немесе көркем әдебиеттің кейіпкерлеріне , спортшы чемпиондарға еліктеуі,соларды өзіне үлгі-өнеге тұтуы мүмкін. [4]

14 жас пен 17 жас аралығындағы кезең «өзім білемін» басым өркөкіректік кезең ғана емес, сонымен бірге ол өз күшіне өзі сенбеушілік, өзіне- өзі риза болмаушылық кезеңі де.Балауса жастық шақтың тәжірибесіздігі мен турашыл, тік мінезділігі, сезімнің бұрқ етіп оянғыштығы, ойланбай істелетін аңғалды қылық, шыдамсыздық, жасөспірімдік шақта таяқ жегіш әрі қорғанышсыз етеді.

Белгілі педагог В.А.Сухомлинский: « Бозбалалық кезеңге өту екінші рет туғанмен тең. Бірінші рет тірі жан иесі ғана туса,екінші рет азамат туады»,- деп жазды. Жасөспірімдердің сыйымсыз мінездері, тітіркенгіштіктері оспадарсыздықтары мен өздерін ұстай ұстай білмейтіндіктері көзге бірден түседі. Мұндай кемшіліктер кейін ақыл тоқтатқанда дұрыс қатынастар орнатуда кедергі келтіреді. Сол себепті бұл кезеңде оларды өздерін ұстай білуге тәрбиелеп, еркін күштерін шыңдауға үйреткен жөн. Сонда ғана олар ұстамды , кешірімді бола алады, ашуды ақылға жеңдіруге үйренеді. [5]

Жастар қашанда өз- беттерінше әрекет етуге тырысады. Бұлайша өз бетінше ынта білдірген, әрекет еткен, дұрыс, бірақ оларға мұның үлкен жауапкершілік жүктейтінін де ескерген жөн.Жастарға жақсылық тілейтін адамдар көп. Олар: ата-аналар мен педагогтар, жеткіншектерге ақыл-кеңес беруге әзір басқа да ересек адамадар. Сыйға сый демекші , жасөспірімдер де өздеріне ізгі тілек, игі ниет білдіруші қамқор адамдарға құрмет көрсетуі тиіс, өмірлік тәжірибесі мол ақылы ересек адамдар жастарға жамандық тілемейді, сол себептіоларға ілтипат-ізет білдірулері керек. Өздерінің есейгендіктерін кейбір жасөспірім ұлдар мен қыздардың темекі тартып, арақ ішу арқылы дәлелдегілері келетіндері бар. Бұл есейгендік емес,өз бетімен кеткендіктің, тәрбиесіздіктің ісі. Сондықтан ондай теріс қылықтардан аулақ жүрген дүрыс

Жасөспірім жыныстық жағынан өсіп, пісіп- жетіліп келе жатқан кезеңде оларға басшылық ету, әрине , оңай емес. Қалай болған күнде де бозбалалық пен қыз балалықтың осы бір өтпелі кезеңі олардың өмірінде өшсіз із қалдырды. Олардың есейіп, біздің орнымызды басқа кездегі өмірлерінің саналы да бақытты болу болмауы осы жасөспірім кездерінде алған тәрбиесіне,оның дұрыстығы мен бұрыстығына байланысты. [6]

 Кейбір жасөспірімдер өтпелі жастан ойдағыдай өтсе, енді біреулері қиналады. Бұл жаста бұған дейін жақсы тәртібімен көзге түсіп жүрген оқушы, бұзықтық жасап, дөреке мінезін көрсетеді. Кейде, тіпті, ашуланшақ болып кетеді. Ата-аналар өтпелі жастың 3 кезеңнен тұратындығын және әр кезеңде балаша түрліше қажеттіліктерді талап ететіндігін білуі тиіс. Бірінші кезең 10-11 жас аралығын қамтиды. Бұл кезеңде бала өзін тұлға ретінде қабылдап, айтқандарына құлақ асқанын қалайды. Барлық жұмыстарын өзі ғана шешкісі келеді. Екінші кезең 12-13 жас аралығын қамтиды. Бұл кезеңде бала отбасында ғана емес, мұнымен қатар әлеуметтік ортада өз орнын иеленгісі келеді. Жасауға міндетті істермен қатар құқықтарын білуге тырысады. Және соңғы кезең 15 жаспен тұспа-тұс келеді. Жасөспірім бұл кезеңде өзін қалыптастырып, өмірін жаңа арнаға бұруға тырысады. Жоғарыда келтірілген мәліметтер ұл балаларға да, қыз балаларға да ортақ. Адам өміріндегі ең қиын әрі ең маңызды кезең. Бұл балалық шақтан ажырап үлкен өмірге қадам басуға дайындық. Осы уақытта жасөспірімнің түрлі армандары мен таңдаулары пайда болады. Өкінішке орай, олардың барлығы бір-біріне қарама-қарсы. Яғни, ақ пен қараны ажырату құбылысы басталады. Бар өмірі осы ажыратуына байланысты. Өтпелі жас жасөспірімдік кезеңге ұласады. 12-21 жас аралығында орындалады. Дәл осы уақытта өмірге деген көзқарас қалыптасып, психологиялық әрі физиологиялық өзгерістер пайда болады. Ата-анасына, ұстаздарына, достарына қарсыласу арқылы өзіндік «МЕН-і» туындайды. Тәуелсіз болуға ұмтылады. Ата-анасының шамадан тыс қамқорлығынан арылуға тырысады. Олар бұны түсінбеген жағдайда жағдай ушығып кетуі мүмкін. Дәл осы уақытта оған ақылшы немесе бақылаушы емес, сырлас дос керек. Егер ата-аналары бақылау жүргізгенді қоймаса, балалары болашақта ынжық, өз бетімен шешім қабылдай алмайтын, жауапкершілігі төмен болып ер жетеді. [7]

Бұл кезеңді балаңыздың жақсы өткізуіне қалай көмектесуге болады?

*Негізгі қарсылықтар.*

Жасөспірімдер өздерінің кішкентай бала емес екенін айналасындағы адамдарға дәледеуге тырысады. Мысалы, баланың еркінсуі, дөрекілігі, сөзге құлақ аспауы, ересектерге тән іс-әрекеттер (темекі шегу, үлкендерше сөйлесу, достарының үйінде қону).

*Не істеуге болмайды?* Баланың дөрекілігіне дөрекілікпен жауап беруге болмайды.

*Өзіңізді қалай ұстауға керек?* Ересек болу – ересек болу құқығынан ғана тұрмайтынын, ересек адамның жауапкершіліктері мен міндеттері болатынын түсіндіріңіз. Жасөспірім балаңызға бұрын сеніп тапсырмаған дүниені сеніп, тапсырыңыз. Банктың шотын төлеу, әкесінің туған күніне сыйлық таңдау т.б

 *Не істеуге болмайды?* Олардың айтқандарына бейжай қарауға болмайды. Олардың айтқандарын «болмашы дүниелер» деп қабылдамау керек.

*Өзіңізді қалай ұстауға керек?* Балаңызбен сөйлесіп, оның достары, қызығушылықтары туралы сұраңыз. Оның тыныс-тіршілігіне сіздің бейжай қарамайтыныңызға бала көз жеткізуі керек. [8]

Жеке басыңыздың балаға үлгі болуы

Балаға «Кітап неге оқымайсың?», «Неге ештеңеге қызықпайсың?» деу баланың қарсылығын тудырады. Ол «Ал өзіңіз ше?» деп шығуы мүмкін.

*Өзіңді қалай ұстау қажет:* Балаңыздың алдында ашылып әңгіме айтыңыз. Балаңыздың жасында өзіңіздің басыңыздан өткен дүниелерді қызықтап айтып беріңіз: алғашқы махаббат, ата-анаңызбен болған келіспеушілік, сезімдеріңіз. Балаңызға еш жамандық ойламайтыныңызды, ол үшін тек уайым жейтініңізді түсіну керек.

"Өтпелі кезең" немесе жасөспірімдердегі дағдарыс.

Ұл-қыз 11-15 жас аралығына келгенде олардың мінез-құлқы, психологиясы өзгере бастайды. «Өтпелі кезең» немесе жасөспірімдік дағдарыс (переходной возраст) кезінде қыздар оңашаланып, ұяң тартса, ұл балалар бұзықтыққа бейім, ашуланшақ болып кетеді. Біз бүгін жасөспірімдердегі осы кезеңнің себебі мен онымен қалай күресу жөніне тоқталмақпыз.

Бала дүниеге келгеннен үлкендердің қамқорлығында болатыны белгілі. Ол тіпті жүрсе де, тамақ ішсе де ересектерге тәуелді болады. Кейіннен өз бетінше жүріп, мектепке барғанмен де нақты шешім қабылдайтын тұстарда бәрібір моральдық-психологиялық тұрғыда өзінен үлкендерге бағынышты болып қала береді. Ал әлгіндей биологиялық жетілу кезінде оның ағзасындағы өзгерістер өз алдына, бала өзіндік құпия сақтап, өз бетінше шешім шығаруға талпынады. Ол өмірге нағыз ересектерше қарай бастайды. Осы кезде ата-ана мен бала арасындағы көзге көрінбей созылып келе жатқан «резеңке» үзіледі. Мұның бәрі жасөспірім психологиясына әсер етеді де, дағдарыс басталады. [9]

**ӘДЕБИЕТТЕР ТІЗІМІ:**

1. Айғабылов Н. Бала мінезінің қалыптасуы және оны тәрбиелеу жолдары. – Алматы, 2001.
2. Анциферова Л.Н. Психология формирования и развития личности. - М.: 1981.
3. Бодалев А.А. Личность и общение – М., 2002.
4. Брунер Дж. Психология познания – М., 1977.
5. Божович Л.И. Проблемы формирования личности – Воронеж, 1995.
6. Бекмұратова Г.Т. Мінез-құлқында ауытқушылықтары бар балалардың ерекшеліктерін психологиялық тұрғыда зерттеу. - Алматы: 2005.
7. Бютнер К. Жизнь с агрессивными детьми. - М.: 1991.
8. Веккер В.К. Психические процессы – Л., 2003.
9. Вилюнас В.К. Психологические механизмы мотивации человека – М., 1990.